Tipy na zmiernenie bolesti a podporu hojenia po úraze prstov.
Dobry večer..Moja mama pri sekani mesa odsekla dve prsty no myslim nechty..už je to try tyždne ma stehy este len ma mačat v harmančeku..Neviem čo už na bolesť jej davať..čo bi bolo dobre aby sa to skvor zahojilo..ďakujem
Dobrý deň.
Ďakujeme za Vašu otázku.
Pokiaľ nie je rana úplne zahojená, hrozí riziko infekcie, ktorá môže proces hojenia predĺžiť. Vhodné je používať práve
Ialugen Plus
. Liek obsahuje dve liečivá: hyaluronan sodný (t. j. sodnú soľ kyseliny hyalurónovej) a striebornú soľ sulfadiazínu. Kombinácia týchto liečiv chráni pred infekciou, zmierňuje zápal a podporuje hojenie rany. Patrí do skupiny liekov s obsahom antibiotík, ktoré sa používajú pri niektorých ochoreniach kože. Krém sa aplikuje na celú plochu rany v hrúbke 2-3 mm 1x alebo 2x denne.
Na zmiernenie bolesti je možné podávať taktiež analgetiká s obsahom ibuprofénu, paracetamolu, diklofenaku, kyseliny acetylsalicylovej a podobne. V prípade nedostatonej účinnosti bežných analgetík je vhodný napríklad liek
Cetalgen
. Liek obsahuje liečivá paracetamol a ibuprofén, a určený je na bolesť, ktorá si vyžaduje silnejšiu analgéziu (potlačenie bolesti) ako samotný ibuprofén alebo paracetamol.
V prípade pretrvávania ťažkostí bude potrebné navštíviť lekára, ktorý zváži doterajší priebeh hojenia a určí ďalší postup.
Prajem pekný zvyšok dňa.
S pozdravom
Mgr. Barbora Bičanovská